Jøglerblod

Jøglerblod (dansk tittel: Gøglerblod) er et dansk stumfilmdrama fra 1911. Regissørens navn er ukjent, men manuskriptet ble skrevet av Lau Lauritzen sr. Jøglerblod markerte filmdebuten til den norske skuespilleren Bjørn Bjørnson. I et intervju med avisa Morgenbladet, som kom på trykk 25. juni 1911, fortalte Bjørnson at han nylig hadde filmet i København og at tre menn fra Pathé Frères hadde kommet for å ta opp filmen. Han fortalte videre at man holdt på fra ni om morgenen til 18 om kvelden i fire dager, at stykket var skrevet av en dansk forfatter og at han selv spilte hovedrollen. Filmen regnes som tapt. Arkivet til Det Danske Filminstitut har kun et bruddstykke av den på cirka 20 minutter (på 35mm).

Handling 
Jøglerblod er et trekantdrama fra sirkusmiljø. Den omreisende sirkusdirektøren Warren er forlovet med Miranda. En rival dumper inn i dette kjærlighetsforholdet; han omtales som «Grev Rednau» i et avisreferat, og som «Georg Brown, godseier» i filmprogrammet. Miranda gifter seg med godseieren. Jøglerblodet i hennes årer driver henne imidlertid tilbake til hennes forhenværende elsker.

Rolleliste 
Bjørn Bjørnson – Warren, jøgler
Gerda Christophersen – Miranda, jøgler
Hans Neergaard – Georg Brown, godseier

Referanser

Eksterne lenker 
 

Danske stum-dramafilmer
Danske stum-kortfilmer
Kortfilmer fra 1910-årene